शहर में दोबारा शुरू होगी सिटी बस, तैयारी जारी
महासमुंद| कलेक्टर उमेश कुमार अग्रवाल ने जिले में सिटी बस सुविधा के संबंध में नोडल अधिकारी बीएल चंद्राकर से विचार-विमर्श किया। इस दौरान कलेक्टर अग्रवाल ने कहा कि पहले पांच सिटी बस शुरू की गई थी, उसे फिर से शुरू किया जाए। इसमें दो बस महासमुंद टर्मिनल काॅलेज से बरोंडाबाजार, साराडीह, बेलसोंडा, नदी मोड़ तक जाएगी। बस स्टैंड से बेमचा, परसदा, कौंदकेरा, तुमगांव व सिरपुर तक चलाने के लिए अतिशीघ्र परमिट लेने के लिए कहा। उन्होंने बसों की अस्थाई पार्किंग के लिए नई कृषि उपज मंडी में जगह के लिए मंडी सचिव को कहा। वहीं सीएमओ को पार्किंग में बिजली-पानी सहित अन्य मूलभूत सुविधाओं की व्यवस्था करने कहा। कलेक्टर ने ग्रामीण व शहरी क्षेत्र में बस सुविधा के लिए बसना, भंवरपुर, सागरपाली, जमदरहा रोड का सर्वे कर शासन स्तर पर नोटिफिकेशन कराने कहा है।
hin_Deva hin_Deva